ඇතුළේ සිර වී සිටි අය බලා ඉද්දී පණ පිටින්ම පිලිස්සී අඟුරු බවට පත්වුණා. මේවා මතක් වෙද්දී අදටත් මගේ ඇගේ මයිල් කෙළින් වෙනවා මහත්තයෝ. ඔළුවෙන් ලේ ගලන කාන්තාවක් බොහොම අමාරුවෙන් බඩගගෙන ප්ලෙන් එක පැත්තේ ඉඳලා එනවා දැක්කා. ඇය කෙඳිරිගාමින් මොනවාදෝ කිව්වා. ඒ භාෂාව අපට තේරුණේ නැහැ. මම ඒ ගැහැනු කෙනා ළඟට දිව්වා. ගුවන් සේවිකාවක් බවට මම හඳුනාගත්තා. ඇද සිටි ඇඳුමෙන් තමා ඒ බව දැනගත්තේ. ගුවන් සේවිකාවට ඇවිදගෙන යන්න අපහසු බව මම තේරුම් ගත්තතා. ඒ නිසා මං ගුවන් සේවිකාව ඔසවා කරේ තබාගෙන පාරට ආවා. ඇම්බියුලන්ස් එකක් ළඟට අරගෙන ගියා. මේකේ ලෙඩ්ඩු පිරිලා ගෙනි යන්න බැහැ කියා එකේ හිටිය අය කිව්වා. එහෙම කියන්න එපා, මෙයාටත් අමාරුයි. කොහොම හරි ඉස්පිරි තාලෙට අරගෙන යන්න කියා පවසා මම ගුවන් සේවිකාව බලෙන්ම වාගේ ඇම්බියුලන්ස් එකට දැම්මා. ගුවන් සේවිකාවගේ කනේ කරේ රත්තරන් බඩු පැලඳගෙන හිටියා. ඊට දවස් දෙක තුනකට විතර පස්සේ මම ඔසවාගෙන ආ ගුවන් සේවිකාවගේ පින්තූරත් එක්ක විස්තරේ පළවී තිබුණා. ඇයගේ ජීවිතය බේරුණ නිසා මට අදටත් ලොකු සතුටක් ඇතිවෙනවා.
ගුවන් සේවිකාව බලෙන්ම වාගේ දැම්මේ කුමකටද?
ඇම්බියුලන්ස් එකට